b"\n_START_ARTICLE_\nTeksasas\n_START_SECTION_\nIstorija\n_START_PARAGRAPH_\nTeksaso istorija yra skirstoma \xc4\xaf 7 kategorijas. Prie\xc5\xa1 europie\xc4\x8diams atrandant dabartinio Teksaso teritorijas, jose gyveno \xc4\xafvairios vietini\xc5\xb3 amriekie\xc4\x8di\xc5\xb3 gentys, ta\xc4\x8diau n\xc4\x97 viena nedominavo visame regione. V\xc4\x97liau europie\xc4\x8diams atradus kra\xc5\xa1t\xc4\x85, jis nebuvo skubiai kolonizuotas d\xc4\x97l gan\xc4\x97tinai agresyvi\xc5\xb3 vietini\xc5\xb3 gen\xc4\x8di\xc5\xb3 ir nemalonaus klimato. Ta\xc4\x8diau pranc\xc5\xabzai nety\xc4\x8dia, apsiskai\xc4\x8diav\xc4\x99, \xc4\xafk\xc5\xabr\xc4\x97 kolonij\xc4\x85 Teksaso pakrant\xc4\x97je ir nors ji gyvavo tik ketverius metus iki kol ji \xc5\xbelugo, ispan\xc5\xb3 kolonijin\xc4\x97 vyriausyb\xc4\x97 sunerimo ir prad\xc4\x97jo si\xc5\xb3sti misijas civilizuoti rytinio Teksaso ir prad\xc4\x97tos kurti pirmos nuolatin\xc4\x97s europie\xc4\x8di\xc5\xb3 gyvenviet\xc4\x97s tuose regionuose. Ta\xc4\x8diau regionas liko vienu ma\xc5\xbeiausiai apgyvendint\xc5\xb3 visoje kolonijin\xc4\x97je Naujosios Ispanijos vicekaralyst\xc4\x97je. Krik\xc5\xa1\xc4\x8dionyb\xc4\x97 smarkiai plito ir a\xc5\xa1tuoniolikto am\xc5\xbeiaus prad\xc5\xbeioje beveik visos gentys buvo krik\xc5\xa1\xc4\x8dioni\xc5\xa1kos. Po to kai JAV 1803 metais \xc4\xafsigijo Pranc\xc5\xabz\xc5\xb3 Luizian\xc4\x85 \xc4\xaftampa kilo tarp Ispanijos ir v\xc4\x97liau Meksikos d\xc4\x97l Teksaso likimo. Kai Meksika gavo savo nepriklausomyb\xc4\x99 Teksasas vis dar buvo labai retai apgyvendintas, tod\xc4\x97l buvo atlaisvinti imigracijos \xc4\xafstatymai ir kolonistai i\xc5\xa1 JAV \xc4\x97m\xc4\x97 atvykti did\xc5\xbeiuliais skai\xc4\x8diais. \xc5\xa0ie naujakuriai, kurie da\xc5\xbenai b\xc5\xabdavo turtingi \xc5\xbeemvald\xc5\xbeiai turintys verg\xc5\xb3 da\xc5\xbenai pykdavosi su Meksikos vald\xc5\xbeia d\xc4\x97l \xc4\xafstatym\xc5\xb3, ypa\xc4\x8d d\xc4\x97l vergov\xc4\x97s, kuri buvo neleid\xc5\xbeiama Meksikoje, ta\xc4\x8diau JAV kolonistai laik\xc4\x97 j\xc4\x85 b\xc5\xabtinybe. V\xc4\x97liau tai i\xc5\xa1virto \xc4\xaf Meksikos-Teksaso karo, kur\xc4\xaf po ar\xc5\xa1ios kovos laim\xc4\x97jo Teksasas, tik tada kai buvo su\xc4\x8diuptas Meksikos tuometinis prezidentas Santa Anna. Respublika buvo labai netvirta ir pagrindin\xc4\x97s dvi frakcijos nuolat kovojo d\xc4\x97l vald\xc5\xbeios, viena buvo u\xc5\xbe prisijungim\xc4\x85 prie JAV, o kita u\xc5\xbe Teksaso nepriklausomyb\xc4\x99. Ta\xc4\x8diau Respublika buvo per silpna, kad apsigint\xc5\xb3, tod\xc4\x97l galiausiai ji \xc4\xafstojo \xc4\xaf JAV. V\xc4\x97liau JAV ir Meksika kovos kar\xc4\x85 d\xc4\x97l tiksli\xc5\xb3 Teksaso sien\xc5\xb3 ir JAV aneksuos daugiau teritorij\xc5\xb3, kurios \xc5\xa1iandien sudaro, Jutos, Nevados, Kalifornijos, Arizonos, Naujosios Meksikos valstijas. Kai prasid\xc4\x97jo JAV pilietinis karas 30% procent\xc5\xb3 valstijos buvo juodaod\xc5\xbeiai ir absoliuti daugum\xc4\x85 i\xc5\xa1 j\xc5\xb3 vergai, tod\xc4\x97l Teksaso valstija prisijung\xc4\x97 prie Konfederacijos. Karas, kuris buvo pralaim\xc4\x97tas, nustekeno valstij\xc4\x85. Ta\xc4\x8diau, kadangi valstija r\xc4\x97m\xc4\x97si ne itin stipriai vergove, tai ji gan\xc4\x97tinai greitai atsistat\xc4\x97. 20-to am\xc5\xbeiaus prad\xc5\xbeioje Teksase rasta nafta leido ekonomikai patirti bum\xc4\x85, ta\xc4\x8diau tuo pa\xc4\x8diu metu juodaod\xc5\xbei\xc5\xb3 diskriminacija toliau t\xc4\x99s\xc4\x97si ir daugumai j\xc5\xb3 buvo \xc4\xafvariais b\xc5\xabdais neleid\xc5\xbeiama balsuoti. Politiniu lygiu valstij\xc4\x85 kontroliavo pietiniai demokratai, vadinamieji 'Dixiecrats'. D\xc4\x97l Did\xc5\xbeiosios depresijos valstijos ekonomika smarkiai stagnavo, ta\xc4\x8diau prasid\xc4\x97j\xc4\x99s Antrasis pasaulinis karas leido valstijai v\xc4\x97l atsitiesti ir jos miestai, industrija, populiacija smarkiai augo. Ekonomika nesustojo augti ir per 8-t\xc4\x85 bei 9-t\xc4\x85 de\xc5\xa1imtme\xc4\x8dius. Valstijoje did\xc5\xbeiausia ma\xc5\xbeuma tapo lotyn\xc5\xb3 amerikie\xc4\x8diai, nurung\xc4\x99 juodaod\xc5\xbeius. Politi\xc5\xa1kai valstija tapo labiau konservatyvi ir po politinio persigrupavimo, kuris \xc4\xafvyko 6-tame ir 7-tame de\xc5\xa1imtmetyje valstija tapo respublikon\xc5\xb3 partijos tvirtove.\n_START_SECTION_\nEkonomika\n_START_PARAGRAPH_\nNaudingosios i\xc5\xa1kasenos valstijoje savo svarbumu jos ekonomikai konkuruoja su gamybos sektoriumi. Teksasas pirmauja \xc5\xa1alyje pagal naftos, gamtini\xc5\xb3 duj\xc5\xb3 gavyb\xc4\x85. Ji taip pat yra viena i\xc5\xa1 lyderi\xc5\xb3 pagal helio, druskos, molio, gipso, cemento, talko i\xc5\xa1gaunamus kiekius. Valstijoje gaminami chemikalai, apdirbama nafta, \xc5\xbeem\xc4\x97s \xc5\xabkio produkcija, naudingosios i\xc5\xa1kasenos._NEWLINE_Teksas taip pat yra svarbus \xc5\xa1aliai savo \xc5\xbeem\xc4\x97s \xc5\xabkiu. Valstija pirmauja pagal u\xc5\xbeauginamus galvij\xc5\xb3, taip pat medviln\xc4\x97s kiekius. Pagrindiniai \xc5\xbeem\xc4\x97s \xc5\xabkio produktai yra medviln\xc4\x97s pluo\xc5\xa1tas, sorgai, citrusiniai vaisiai. Valstijai svarbi \xc5\xbevejybos pramon\xc4\x97. Pagrindiniai \xc5\xbevejybos produktai yra austr\xc4\x97s ir krevet\xc4\x97s."